Vitenskapsåret 1735

Vitenskapsåret 1735 er en oversikt over hendelser, prisvinnere, fødte og avdøde personer med tilknytning til vitenskap i 1735.

Biologi
 Carl Linnaeus får publisert første utgave av verket «Systema Naturae», der han foreslår en oppdeling av naturen mellom mineralriket, planteriket og dyreriket.

Kjemi
 Georg Brandt oppdager og isolerer kobolt. Dette var det første nyoppdagede metallet siden oldtiden.

Geofag
 mai – De franske landmålingsekspedisjoner (med Charles Marie de La Condamine, Pierre Bouguer og Antonio de Ulloa) reiser til Ecuador.

Matematikk
 Leonhard Euler løser Baselproblemet, først postulert av Pietro Mengoli i 1644.

Meteorologi
 22. mai – George Hadley får publisert den første forklaringen på passatvindene.

Medisin
 Desember − Første vellykkede blindtarmoperasjon, utført av Claudius Amyand i London, på en tolv år gammel pasient.

Institusjoner
 Den første botaniske hage i tropiske strøk, «Sir Seewoosagur Ramgoolam Botanical Garden», og den første på den sørlige halvkule åpner. Pamplemousses, Mauritius.

Fødsler
 24. januar − Jacob Nicolai Wilse (død 1801), norsk naturhistoriker.
 8. juli − Domenico Vandelli (død 1816), italiensk naturhistoriker.
 4. desember − Josephus Nicolaus Laurenti (død 1805), østerriksk herpetolog.
 Ukjent dato −  Pierre-Jacques Willermoz (død 1799), fransk lege og kjemiker.

Dødsfall
 27. september - Peter Artedi (født 1705), svensk naturhistoriker.

Referanser